Pamela Des Barres

**Pamela Des Barres** (s. 9. syyskuuta 1948 Kalifornia) on yhdysvaltalainen bändäri, toimittaja ja kirjailija. Hän seurusteli useiden 1960- ja 1970-lukujen rocktähtien kanssa, ja hän on kirjoittanut kokemuksistaan omaelämäkerrallisia teoksia. 

## Elämä
Pamela Des Barres (tyttönimeltään Miller) vietti nuoruusvuotensa Resedassa Kaliforniassa. Hänen ensimmäinen kaukorakkautensa oli The Beatles -yhtyeen Paul McCartney. Kasvettuaan vanhemmaksi hän alkoi seurustella rocktähtien ja näyttelijöiden kanssa, ja hänellä oli suhde esimerkiksi Mick Jaggeriin, Keith Mooniin, Noel Reddingiin, Chris Hillmaniin, Jimmy Pageen, Brandon de Wildeen ja Don Johnsoniin. Rakastajiensa lisäksi hän liikkui kaikkien muidenkin tuon ajan suurten rock-artistien ja yhtyeiden sisäpiireissä.

Des Barres oli yksi Frank Zappan perustaman tyttöbändin The GTOsin jäsenistä.  Yhtye julkaisi albumin *Permanent Damage* vuonna 1969. The GTOs (Girls Together Outrageously) yhdisteli esityksissään performanssitaidetta ja musiikkia ja esiintyi usein Frank Zappan The Mothers of Invention - yhtyeen lämmittelybändinä 1960-luvun lopulla. Des Barres esiintyi myös Frank Zappan elokuvassa ''200 Motellia.'' *Hän* ,työskenteli myös lastenhoitajana Zappan perheelle. Toinen Des Barresin musiikillisista mentoreista oli Captain Beefheart. 

Des Barres piti yksityiskohtaisia päiväkirjoja ja kirjoitti niiden pohjalta omaelämäkerrallisen menestyskirjan *Kuumana bändiin – bändärin tunnustukset*, jossa hän kuvailee bändärielämäänsä ja suhteitaan rocktähtiin. Des Barresin mukaan kukaan kirjassa kuvatuista miehistä ei ole suuttunut hänelle kirjasta, sillä paljastukset ovat kaikki totta ja kerrottu kauniilla tavalla. Lisäksi hän on kirjoittanut useita artikkeleita *[[Rolling Stone|Rolling Stone Italia]]* -lehteen. Häneltä on myöhemmin ilmestynyt myös useita bändäri-elämää ja musiikin historiaa käsitteleviä tietokirjoja, kuten kirjat: *Take Another Little Piece of My Heart: A Groupie Grows Up, Let's Spend the Night Together: Backstage Secrets of Rock Muses and Supergroupies*, sekä *Let It Bleed: How to Write a Rockin' Memoir.*

Des Barres meni vuonna 1977 naimisiin englantilaisen rocktähden Michael Des Barresin kanssa. He saivat pojan ja erosivat vuonna 1991. Heidän avioliittonsa päättyi vuonna 1991, mutta he ovat pysyneet läheisinä ystävinä ja esiintyvät yhä usein julkisuudessa yhdessä. Des Barres on vihitty papiksi. Kristillisestä vakaumuksestaan huolimatta hän ei tuomitse eikä kadu omaa seksintäytteistä menneisyyttään ja korostaa aina eläneensä oman vapaan tahtonsa mukaan. 

Des Barres työskentelee kirjailijana, journalistina, luovan kirjoittamisen opettajana, podcast-tekijänä ja rockhistorioitsijana. Hän on yhä mukana Los Angelesin musiikkielämässä ja toimii myös rock aiheisten turistikierrosten emäntänä. Pamela  Des Barres arvelee Tom Pettyn hittikappaleen "Free Fallin" kuvaavan hänen varhaisvuosiaan.

## Bibliografia
* *Kuumana bändiin – bändärin tunnustukset* (*I'm With The Band: Confessions of A Groupie*, 1987, suomennos Johnny Kniga, 2006) 
* *Take Another Little Piece of My Heart: A Groupie Grows Up* (1992)
* *Rock Bottom: Dark Moments in Music Babylon* (1996) 
* *Let's spend the night together – bändäreitä ja takahuoneiden muusia* (*Let's Spend the Night Together: Backstage Secrets of Rock Muses and Supergroupies*, 2007,  suomennos Johnny Kniga 2009) 
* *One Night Bands* (2012)

## Lähteet